شەفەق نیوز/ سەرچەوەیگ ئەمنی، ئمڕوو چوارشەممە، خەوەردا لە کوشیان کەسیگ و زەخمداری دوانتر یەکیگیان ژنە، لە دو رۊداو جیاجیا لە بەغداد پایتەخت.
سەرچەوەگە ئەرا ئاژانس شەفەق نیوز وت: مرافەیگ خیزانی رەسیە وەکارهاوردن چەک سووک لەناوچەی سەبع قسور خوەرهەڵات بەغداد، ک بۊە هووکار زەخمداری ژنیگ لەداڵگبۊ ١٩٨٥ وە چوار گولە وەدەس زاواگەی ک لەدەسیان وای.
سەرچەوەگە وتیش زەخمداری ژنەگە سەختە و خریا خەسەخانە.
لە رۊداویگتر،  سەرچەوەگە وت: چەکدارەیلیگ نەناسریایگ تەقە وەرەو دو برا کردن کار فەرمانبەری لە وەزارەت پیشەسازی کەن لە ناوچەی حەمیدیە باکوور بەغداد،  ک بۊە هووکار کوشیان یەکیگیان و زەخمداری ئەوەکە، و تەقەکەرەیل وەرەو شۊنیگ نادیار واین.
